તમારી સાથે પૉલિટિક્સ રમાઈ રહ્યું હતું અને એ સમયે તમારે બન્નેએ શો બંધ કરવો પડ્યો હતો. કપિલ શર્માથી ભૂલ થઈ હશે એ હું માનું છું, પરંતુ તમે એક પરિવાર છો. દરેક પરિવારમાં ઝઘડા થતા હોય છે. કપિલને નાનો ભાઈ સમજીને માફ કરી દે. તમે કૉમેડિયન તરીકે આ શોને ખૂબ જ ઉપર લાવ્યા છો. ફિલ્મ-ઇન્ડસ્ટ્રી પહેલાં કૉમેડિયનને કંઈ સમજતી નહોતી, પરંતુ આજે સૌથી મોટા-મોટા સ્ટાર તમારા શોમાં આવે છે. સુનીલ, તું કપિલના શો પહેલાં પણ ખૂબ જ મોટો કલાકાર હતો, પરંતુ તારી દરેક ફિલ્મમાં તારા પાત્રને કાપી નાખવામાં આવ્યું હતું એ તું પણ જાણે છે. કપિલના કારણે આજે તમામ સ્ટેન્ડ-અપ કૉમેડિયનને એક નવી પહેચાન મળી છે. કપિલે ખૂબ જ સારી રીતે કામ કર્યું છે. કૉમેડી માટે જ્યારે ૧૫૦ રૂપિયા નહોતા મળતા ત્યાં આજે કપિલ એક શો માટે દોઢ કરોડ રૂપિયા લે છે. કપિલ દુનિયાનો સૌથી મોંઘો કલાકાર બન્યો છે. તે હંમેશાં તેના મિત્રોને શો પર બોલાવે છે અને તેમને ભરપૂર રકમ ચૂકવે છે. કપિલના કારણે લગભગ ૫૦૦ લોકોનું ઘર ચાલે છે. કેટલાક લોકોનું કહેવું છે કે તારા વગર કપિલનો શો નહીં ચાલે, પરંતુ જો કપિલ સાથે જુદા થયા બાદ તું સફïળ ન થયો તો શું તું તેને કોઈ દિવસ ભેટી શકશે ખરો? તું પોતાને માફ કરી શકશે ખરો? તમારા ઝઘડાનો અન્ય ચૅનલ લાભ લઈ રહી છે. તમે બન્ને એક થઈ જાઓ એવી હું પ્રાર્થના કરું છું. આજે દુનિયા મને કપિલનો ચમચો કહે છે. તેમનું કહેવું છે કે આવું કહેવાથી કપિલ મને કામ આપશે. કપિલ હજાર વાર મને ઑફર કરી ચૂક્યો છે, પરંતુ હું હંમેશાં એ માટે ના પાડતો કારણ કે હું તમારા જેટલો ટૅલન્ટેડ નથી. તમે બન્ને અમારા આઇકૉન છો. તમારા લીધે અમારી પહેચાન છે. તમે બન્ને સાથે થઈ જાઓ એવી પ્રાર્થના કરું છું અને તમે બન્ને એકબીજાની કમજોરી નહીં બનો.’